પરંતુ એ માણસે પ્રાર્થના કયારેય ન છોડી. રામનામ ન છોડ્યું. હરિનામ ન છોડ્યું. જીવન કોણ ચલાવી રહ્યું છે? અહેતુ ભગવત્્નામ. પ્રકૃતિનાં પ્રત્યેક તત્ત્વની સેવા થવી જોઇએ. આપણે અારતી કરીએ છીએ તો જળનો ઉપયોગ કરીએ છીએ. દીવો પ્રગટાવીએ છીએ તો અગ્નિનો ઉપયોગ કરીએ છીએ. વાયુનો-ધૂપનો ઉપયોગ કરીએ છીએ. આકાશમાં એને ઘુમાવીએ છીએ. આપણે પ્રત્યેક તત્ત્વની આરતી કરીએ છીએ. આરતી માત્ર એક મૂર્તિની જ નથી હોતી. પાંચેય તત્ત્વની હોય છે. તો સેવા ખૂબ કરો પરંતુ સ્મરણ છૂટવું ન જોઇએ. ‘માનસ’ના દર્શન મુજબ માણસનું હરિભજન છૂટે એ જ સૌથી મોટી વિપત્તિ છે.